Komisijos reglamentas (EB) Nr. 1470/2000
2000 m. liepos 5 d.
iš dalies keičiantis Reglamentą (EEB) Nr. 1964/82, nustatantį specialių eksporto grąžinamųjų išmokų už tam tikrus galvijų mėsos gabalus be kaulų suteikimo sąlygas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo [1] su pakeitimais, padarytais Komisijos reglamentu (EB) Nr. 907/2000 [2], ypač į jo 33 straipsnio 12 dalį,
kadangi:
(1) Komisijos reglamentas (EB) Nr. 1000/2000 [3], kuris įsigaliojo 1999 m. gegužės 13 d., inter alia, iš dalies pakeičia Reglamentą (EEB) Nr. 3846/87 [4], nustatantį žemės ūkio produktų, kuriems suteikiamos eksporto grąžinamosios išmokos, nomenklatūrą.
(2) Dėl minėto pakeitimo būtina suderinti Komisijos reglamento (EEB) Nr. 1964/82 [5] su paskutiniais pakeitimais, padarytais Reglamentu (EB) Nr. 1452/1999 [6], 6 straipsnio 3 dalį.
(3) Tuo pačiu metu gali būti atnaujinamos nuorodos į Komisijos reglamentą (EEB) Nr. 3665/87 [7], pakeistą Reglamentu (EB) Nr. 800/1999 [8].
(4) Šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1964/82 6 straipsnio 3 ir 4 dalys pakeičiamos taip:
"3. Kai masės skirtumas viršija 10 %, speciali grąžinamoji išmoka atitinka tą, kuri pagal KN 020130009060 kodą klasifikuojamiems produktams yra mokama eksporto licencijos, kuria remiantis buvo atlikti Reglamento (EB) Nr. 800/1999 5 straipsnio 1 dalyje arba 26 straipsnio 1 dalyje nurodyti formalumai, 21 langelyje nurodytą dieną.
4. 2 ir 3 dalyje minimais atvejais Reglamento (EB) Nr. 800/1999 51 straipsnio 1 dalies a punkte minima nuobauda netaikoma."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas operacijoms, kurių atžvilgiu, remiantis eksporto licencijomis, prašomoms nuo 2000 m. gegužės 13 d., buvo atlikti Reglamento (EB) Nr. 800/1999 5 straipsnio 1 dalyje arba 26 straipsnio 1 dalyje nurodyti formalumai.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. liepos 5 d.